Ziua Internațională a Filosofiei, celebrată la UB prin conferința “The Economists Philosophy Day”

Miercuri, 16 noiembrie 2023, Centrul de Cercetare pentru Istoria și Circulația Ideilor Filosofice  al Facultății de Filosofie a Universității din București, Facultatea de Economie și Relații Internaționale a Academiei de Studii Economice și The Journal of Philosophical Economics (J Philos Econ au organizat online conferința internațională The Economists Philosophy Day, cu ocazia celebrării Zilei Internaționale a Filosofiei, celebrată în fiecare an la nivel mondial pe 17 noiembrie.

Membrii din comitetul de organizare al evenimentului, au fost prof. univ. dr. Valentin Cojanu, cadru didactic la ASE, și lect. univ. dr. Oana Șerban, cadru didactic la Facultatea de Filosofie  a UB și director al CIIF. 
În octombrie 2005, UNESCO a proclamat a treia zi de joi din noiembrie în fiecare an „Ziua Mondială a Filosofiei”, amintind că „filosofia este o disciplină care încurajează gândirea critică și independentă și este capabilă să lucreze pentru o mai bună înțelegere a lumii și să promoveze toleranța și pace”. În acest spirit, J Philos Econ  și-a propus să sărbătorească Ziua Filosofiei Economiei prin organizarea unei sesiuni plenare online de comunicări științifice dedicate reperelor filosofice prin care știința economică a fost provocată, în bine sau în rău.

